Page:New-year's day.pdf/4

 At twall at e'en on Hogmanae,

See how impatient with delay,

The drowsy First-fit grapes his way,

Syne wi' a roar,

He lang before the freech o' day

Thumps at your door.

Baith hands are fu', gude luck to shaw,

HET-PINTS and Bread and Cheese and a'

Wi' dauds o' CURRAN-BUNS to gnaw,

He thus cries to them,

"A gude New Year unto ye a',

And monie o' them."

To the bed-stock, wi' glasses fu',

He gangs and gies them a'a pu':

Half-sleeping and half-waking now,

They glaum about,

Till in their hand they get their due,

Syne coup it out.